als_Latn dik_Latn sag_Latn
Grupi ekstremist Shteti Islamik e mori përgjegjësinë për sulmin që ndodhi të shtunën në mbrëmje, me ç’rast u vranë shtatë dhe u lënduan pothuajse 50 persona.
“Një grup luftëtarësh nga SHI-ja e realizuan sulmin në Londër të shtunën”, njoftoi agjencia e SHI-së, Amak.
Tre sulmues, të cilët me vete kanë pasur jelekë të rrejshëm shpërthyes, me furgon të bardhë fillimisht qëllimisht kanë hyrë midis njerëzve të cilët prisnin autobus në Urën e Londrës, ndërsa pastaj kanë dalë nga automjeti dhe me thikë kanë filluar t’i sulmojnë njerëzit. Tre meshkujt janë vrarë nga ana e policisë londineze.
Një burim nga shërbimi mjekësor britanik theksoi se 36 persona janë hospitalizuar, ndërsa 21 prej tyre janë në gjendje kritike.
als_Latn als_Latn als_Latn als_Latn